**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. július 25.-én 19 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 képviselők

**Távol van**: Szórád Zoltán képviselő

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**38/2016.(VII. 25.) önkormányzati határozat**

Nagyacsád Község Önkormányzatának képviselő-testülete 2016. július 25-i ülésének napirendjét az alábbiak szerint határozza meg:

1. Háziorvosi feladatellátással kapcsolatos kérelem tárgyalása

 Előadó: polgármester

1. Ivóvíz- és szennyvíz elvező rendszer gördülő fejlesztési tervének véleményezése

Előadó:polgármester

1. Fix Pont Önkormányzati Feladatellátó Társulás Társulási Megállapodás módosításának tárgyalása
2. Vegyes ügyek

 Előadó: polgármester

Napirendek tárgyalása:

1. **Háziorvosi feladatellátással kapcsolatos kérelem tárgyalása**

**Előadó: polgármester**

Szalóky Nándor polgármester elmondja, hogy Dr. Kovács Zsuzsanna háziorvos levélben kereste meg az önkormányzatot, hogy három havi helyettesítéséhez járuljon hozzá az önkormányzat. A másik két érintett település polgármesterével kezdeményeztek megbeszélést, hogy tisztázva legyen a háziorvosi ellátás biztosítása, mivel sok variáció felmerült a távollétére, távozására. A megbeszélésen már nem volt szó arról, hogy elmenne, - mint ahogy a korábbiakban szóban bejelentette- hanem előadta, hogy két hónapot kíván dolgozni Győrben, amely időre a rendelést helyettesítéssel oldotta volna meg. Mivel ehhez az időtartamhoz már működési engedély módosítására is szükség lenne, szóban megállapodás született, hogy egy hónapra megy el. A levélben foglaltakban ehhez képest már 3 hónap van, a helyettesítés indoka a jogszabályi követelményeknek nem felel meg, a megadott rendelési időkben átfedések vannak, az iskola egészségügyi ellátásról nem rendelkezett, a helyettesítés óraszáma megfelelő, de a megadott napok száma szintén nem felel meg a jogszabályi követelményeknek. A megadott helyettes orvos dr. Léka Tibor a működési engedélyben nem szerepel, valamint saját maga helyettesítésére sincs lehetőség. Javasolja a határozati javaslat elfogadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**39/2016.(VII.25.) határozata**

Nagyacsád község önkormányzatának képviselőtestülete Dr Kovács Zsuzsanna háziorvos, feladat-ellátási szerződés módosítására irányuló kérelmét elutasítja.

* A kérelemben megjelölt helyettesítés indoka, nem felel meg az egészségügyi szolgáltatások Egészségbiztosítási Alapból történő finanszírozásának részletes szabályairól szóló 4/1999.(III.03.) kormányrendelet 7.§ (2) bekezdés b) pontjában meghatározott: folyamatos ellátást megszakítható okokkal (keresőképtelenség, hivatalos távollét, illetve a szabadság miatt szükségessé váló helyettesítés).
* A 2016. június 28-án történt szóbeli egyeztetés során elhangzott - 30 napos távollét helyett, a kérelemben közölt 3 hónapos - távolléti időtartam jelentős hátrányt jelent a körzet egészségügyi alapellátásban.
* a kérelemhez csatolt helyettesítési rendelési idő táblázatában foglalt időtartamok kezdete és vége átfedést okoz, és a települések közötti földrajzi távolság miatt kivitelezhetetlen.
* A kérelemhez csatolt táblázat nem tartalmaz iskola-orvosi rendeléseket.
* A helyettesítési órák időtartama megfelelő (heti 8 óra), azonban a rendelési napok száma nem felel meg a jogszabályi előírásoknak.
* A helyettesítő orvos, Dr Pétervári János helyetteseként megjelölt Dr. Léka Tibor háziorvos személye, helyettes orvosként az érvényben lévő működési engedélyben nem szerepel.
* A kérelemben a helyettesítés rendjének meghatározásakor Dr. Kovács Zsuzsanna háziorvos helyettesként történő megnevezésére nincs lehetőség, mivel saját maga helyettesítését a vállalkozó nem láthatja el.

A Képviselőtestület a körzet egészségügyi alapellátását az érvényben lévő feladat-ellátási szerződés és működési engedély szerint kívánja biztosítani.

Határidő: Folyamatos

Felelős: Polgármester

Szalóky Nándor polgármester elmondja, hogy kérelmében a doktornő kérte mentesítését az iparűzési adó alól. A rendelő fenntartási költségei teljes egészében az önkormányzat költségvetését terheli, ezért javasolja, hogy ne kerüljön módosításra a rendelet.

A javaslattal a képviselő-testület egyetért.

**2.)Ivóvíz- és szennyvíz elvező rendszer gördülő fejlesztési tervének véleményezése**

**Előadó:polgármester**

Szalóky Nándor polgármester elmondja, hogy a Bakonykarszt Zrt. elkészítette az ivóvíz- és a szennyvíz elvezető rendszer vonatkozásában a gördülő fejlesztési tervet, melynek testületi jóváhagyása szükséges. Tartalmaz a terv 2019. évre vonatkozóan 23.000.000.- Ft beruházást, amire az önkormányzatoknak – mert Nemesgörzsönnyel közös – nincs fedezete.

Szórád Zoltán képviselő elmondja, hogy szedtek erre a vízdíjban pénzt, elő kell venni a számlákat, benne van az amortizációs költség.

Szalóky Nándor polgármester elmondja, hogy közeli az időpont, de javasolja a terv elfogadását, és levélben megkeresi a Bakonykarszt Zrt.-t, és kéri a beruházás szükségességének felülvizsgálatát, az időpont elhalasztásának lehetőségét. A levélben tájékoztatja az üzemeltetésért felelőst arról, hogy a forrás nem áll rendelkezésre.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, 1 ellenszavazat, tartózkodás nélkül a következő határozatot hozta:

**40/2016.(VII.25.) határozata**

Nagyacsád község önkormányzatának képviselőtestülete úgy döntött, hogy 26. sorszámú 11-05652-1-002-00-04 MEKH kóddal rendelkező Nemesgörzsöny ivóvízellátó víziközmű-rendszer, 76. sorszámú 21-23551-1-001-00-02 MEKH kóddal rendelkező Nagyacsád szennyvízelvezető és – tisztító víziközmű-rendszer vonatkozásában meghatalmazás alapján a Bakonykarszt Zrt. által elkészített Gördülő Fejlesztési Tervet az előterjesztés szerint elfogadja.

Határidő: 2016.08.31.

Felelős: Polgármester

**3.)Fix Pont Önkormányzati Feladatellátó Társulás Társulási Megállapodás módosításának tárgyalása**

**Előadó: polgármester**

Szalóky Nándor polgármester elmondja, hogy a Társulási Megállapodás módosítására azért kerül sor, mivel Dudar település csatlakozik óvodai feladatokkal a társuláshoz. Az előterjesztés tartalmazta a módosítás tervezetét.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**41/2016.(VII.25.) határozata**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

**4.)Vegyes ügyek**

**Előadó: polgármester**

Szalóky Nándor polgármester elmondja, hogy a közművelődési érdekeltségnövelő támogatásra pályázat került benyújtásra. Eszközbeszerzés a célja, 1.109.302.- Ft összegben. A saját forrás 150.000.- Ft. Hiánypótlás keretében Képviselő-testületi határozatra van szükség, melyben a tartalék feletti rendelkezés jogot 150.000.- Ft összegben átruházza.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2016.(VII.25.) határozata**

Nagyacsád község önkormányzatának képviselőtestülete úgy döntött, hogy Nagyacsád Község Önkormányzat 2016. évi költségvetésében meghatározott tartalék összegéből 150.000.- Ft összeg feletti rendelkezési jogot a polgármesterre átruházza.

Határidő: Folyamatos

Felelős: Polgármester

Szalóky Nándor polgármester elmondja, hogy lehetőség volt kültéri játszótér építésére. Saját forrást nem igényel, helyszínének a játszótér parkját került kiválasztásra, oda el lehet helyezni a 7 db sport eszközt.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2016.(VII.25.) határozata**

Nagyacsád község Önkormányzat Képviselő-testülete úgy döntött, hogy pályázatot nyújt be a Nemzeti Fejlesztési Minisztérium által kiírt Nemzeti Szabadidős – Egészség Sportpark Program B kategóriára pályázatot kíván benyújtani. Felhatalmazza a polgármestert a szükséges intézkedések megtételére.

Felelős:polgármester

Határidő:azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. július 25 -i nyilvános ülést 20 óra 03 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**